Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov 

Spôsob pripomienkového konania	 	
Počet vznesených pripomienok, z toho zásadných	58  / 17 	
Počet vyhodnotených pripomienok	58 	
		
Počet akceptovaných pripomienok, z toho zásadných	36  / 2 	
Počet čiastočne akceptovaných pripomienok, z toho zásadných	15  / 12 	
Počet neakceptovaných pripomienok, z toho zásadných	7  / 3 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	3 (3o,0z) 	 	 	 	
3 .	Konfederácia odborových zväzov Slovenskej republiky 	 	 	 	x 	
4 .	Asociácia zamestnávateľských zväzov a združení Slovenskej republiky 	5 (1o,4z) 	 	 	 	
5 .	Národná banka Slovenska 	 	 	x 	 	
6 .	Združenie miest a obcí Slovenska 	1 (1o,0z) 	 	 	 	
7 .	Krajský úrad životného prostredia Nitra  	 	 	 	x 	
8 .	Krajský úrad životného prostredia Bratislava 	 	 	 	x 	
9 .	Krajský úrad životného prostredia Trnava 	 	 	 	x 	
10 .	Krajský úrad životného prostredia Banská Bystrica 	 	 	 	x 	
11 .	Krajský úrad životného prostredia Žilina 	 	 	 	x 	
12 .	Krajský úrad životného prostredia Košice 	 	 	 	x 	
13 .	Krajský úrad životného prostredia Prešov 	 	 	 	x 	
14 .	Slovenská inšpekcia životného prostredia 	 	 	 	x 	
15 .	Slovenská agentúra životného prostredia 	 	 	 	x 	
16 .	Krajský úrad životného prostredia v Trenčíne 	 	 	 	x 	
17 .	Najvyšší kontrolný úrad Slovenskej republiky 	 	 	x 	 	
18 .	Odbor aproximácie práva sekcie vládnej legislatívy Úradu vlády SR 	5 (5o,0z) 	 	 	 	
19 .	Štatistický úrad Slovenskej republiky 	 	 	x 	 	
20 .	Správa štátnych hmotných rezerv Slovenskej republiky 	 	 	x 	 	
21 .	Ministerstvo pôdohospodárstva a rozvoja vidieka Slovenskej republiky 	2 (2o,0z) 	 	 	 	
22 .	Únia miest Slovenska 	7 (0o,7z) 	 	 	 	
23 .	Protimonopolný úrad Slovenskej republiky 	 	 	x 	 	
24 .	Úrad geodézie, kartografie a katastra Slovenskej republiky 	 	 	x 	 	
25 .	Republiková únia zamestnávateľov 	6 (1o,5z) 	 	 	 	
26 .	Ministerstvo obrany Slovenskej republiky 	2 (2o,0z) 	 	 	 	
27 .	Úrad jadrového dozoru Slovenskej republiky 	 	 	x 	 	
28 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
29 .	Ministerstvo zahraničných vecí a európskych záležitostí Slovenskej republiky 	3 (3o,0z) 	 	 	 	
30 .	Ministerstvo hospodárstva Slovenskej republiky 	1 (1o,0z) 	 	 	 	
31 .	Úrad vlády Slovenskej republiky 	 	 	 	x 	
32 .	Ministerstvo zdravotníctva Slovenskej republiky 	 	 	x 	 	
33 .	Ministerstvo práce, sociálnych vecí a rodiny Slovenskej republiky 	2 (2o,0z) 	 	 	 	
34 .	Ministerstvo financií Slovenskej republiky 	2 (2o,0z) 	 	 	 	
35 .	Najvyšší súd Slovenskej republiky 	 	 	 	x 	
36 .	Ministerstvo spravodlivosti Slovenskej republiky 	 	 	x 	 	
37 .	Národný bezpečnostný úrad 	 	 	x 	 	
38 .	Ministerstvo dopravy, výstavby a regionálneho rozvoja Slovenskej republiky 	6 (6o,0z) 	 	 	 	
39 .	Úrad priemyselného vlastníctva Slovenskej republiky 	 	 	x 	 	
40 .	Ministerstvo životného prostredia Slovenskej republiky  	 	 	 	x 	
41 .	Ministerstvo školstva, vedy, výskumu a športu Slovenskej republiky 	5 (5o,0z) 	 	 	 	
42 .	Ministerstvo kultúry Slovenskej republiky 	2 (2o,0z) 	 	 	 	
43 .	Sekcia európskych programov 	 	 	 	x 	
44 .	Ministerstvo vnútra Slovenskej republiky 	4 (4o,0z) 	 	 	 	
45 .	Slovenský zväz výrobcov tepla 	1 (0o,1z) 	 	 	 	
46 .	Verejnosť 	1 (1o,0z) 	 	 	 	
	SPOLU	58 (41o,17z) 	0 (0o,0z) 	13 	15 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. K úvodnej vete 
Úvodnú vetu odporúčame upraviť podľa bodu 25 prílohy č. 5 k Legislatívnym pravidlám vlády Slovenskej republiky. 
 	O 	A 	 	
GP SR 	2. K bodu 3 
Vzhľadom na rozsah § 8 ods. 7 a navrhovanú úpravu, odporúčame § 8 ods. 7 uviesť v novom znení. 
 	O 	A 	 	
GP SR 	3. K bodu 10 
V novelizačnom bode odporúčame vypustiť dvojbodky v texte (bod 29 prílohy č. 5 k Legislatívnym pravidlám vlády Slovenskej republiky). 
 	O 	A 	 	
AZZZ SR 	§ 15 odsek 1, písm. r) 
Upustiť od povinnosti prevádzkovateľa oznamovať plánovaný termín vykonania oprávnenej technickej činnosti 
Odôvodnenie 
Plánovaný termín vykonania oprávnenej technickej činnosti v súčasnosti oznamuje prevádzkovateľ aj oprávnená osoba. 
Navrhujeme povinnosť oznamovania ponechať len v povinnostiach oprávnenej osoby , tak ako je to uvedené v Prílohe č.3, bod 4 zákona č.137/2010 Z.z. v znení neskorších predpisov 
 	O 	N 	Ide o integrovanú súčasť systému monitorovania údajov o dodržaní emisných požiadaviek na prevádzku stacionárneho zdroja znečisťovania ovzdušia, ktoré sa zisťujú technickým meraním emisií. Oznámenie termínu „merania“ je pre kvalifikovaný výkon kontroly štátnej správy nevyhnutné. Podľa vyhlášky MŽP SR č. 411/2012 Z. z. „o monitorovaní emisií ...“ sa toto „notifikačné oznámenie“ uplatňuje aj na účel oznámenia zmien vybraných podmienok vykonania merania. Podľa zákona termín „merania“ možno oznámiť aj elektronickou poštou, čo v súčasnosti je minimálne technicky náročné a už úplne bežný spôsob oznámenia (vrátane možnosti systému e-governmentu). Túto povinnosť prevádzkovateľ môže administratívne minimalizovať a vecne splniť aj prostredníctvom ním vybratej oprávnenej osoby, ktorá vykoná dané „meranie“, ak to s ňou dohodne (zásada oprávnenej technickej činnosti č. 9 v prílohe č. 3 k zákonu). Uvedenú pripomienku preto nemožno akceptovať. 	
AZZZ SR 	Bod 11 § 27 ods. 1 písm. h) 
Za slová „emisnou triedou“ žiadame doplniť nasledovný text „; obec môže na základe žiadosti povoliť výnimku z obmedzenia premávky z dôvodu jeho zásadného významu pre podnikanie, kde by obmedzenie premávky mohlo výrazne obmedziť alebo znemožniť podnikanie; účinnosť VZN o vyhlásení nízkoemisnej zóny možno stanoviť najskôr 12 mesiacov odo dňa jej vyhlásenia. 
Odôvodnenie 
Ustanovenie navrhované MŽP SR dáva obci do ruky nástroj, ktorým môže ohroziť plynulé zásobovanie a odbyt výrobkov z prevádzok, do ktorých doprava ide iba cez územie obce. Vzhľadom na skutočnosť, že prepravu prevádzkuje často iný subjekt ako je výrobca samotný, prípadne odbyt výrobkov zabezpečuje samotný zákazník a tieto subjekty mávajú svoje sídlo mimo územia dotknutej obce, bude len veľmi obtiažne, aby sa tieto subjekty zúčastňovali na pripomienkovaní VZN. Rovnako je potrebné určiť prechodné obdobie pre prevádzkovateľov dopravy, ktoré je navrhované na 12 mesiacov. 	Z 	ČA 	na základe rozporového konania zo dňa 14.8. 2015 bola novela zákona doplnená o nové body, ktoré v § 2 písmeno r) vymedzuje pojem „nízkoemisná zóna“ a v § 33 písmeno m) splnomocňuje ministerstvo ustanoviť všeobecne záväzný predpis, ktorý bude definovať podmienky pre vymedzenie nízkoemisných zón podľa § 27 ods. 1 písmeno h).“ 
Ministerstvo sa zaviazlo prizvať do pracovnej skupiny pre tvorbu tohto všeobecne záväzného predpisu i záujmové združenie dopravcov. 
 	
AZZZ SR 	Bod 11 § 27 ods. 1 písm. h) 
Žiadame slová „nízkou emisnou triedou“ nahradiť presne vymedzenou emisnou triedou. 
Odôvodnenie 
Slovné spojenie „nízka emisná trieda“ je relatívny pojem, preto je potrebné ho vyjadriť jednoznačne, aby nedochádzalo k rôznym výkladom a nedorozumeniam. Zrejme bude potrebné doplniť príslušné predpisy o stanovenie emisných tried pre vozidlá. 	Z 	ČA 	na základe rozporového konania zo dňa 14.8. 2015 bola novela zákona doplnená o nové body, ktoré v § 2 písmeno r) vymedzuje pojem „nízkoemisná zóna“ a v § 33 písmeno m) splnomocňuje ministerstvo ustanoviť všeobecne záväzný predpis, ktorý bude definovať podmienky pre vymedzenie nízkoemisných zón podľa § 27 ods. 1 písmeno h).“ 
Ministerstvo sa zaviazlo prizvať do pracovnej skupiny pre tvorbu tohto všeobecne záväzného predpisu i záujmové združenie dopravcov. 
 	
AZZZ SR 	Bod 11 § 27 ods. 1 písm. h) 
V ustanovení žiadame doplniť nasledovný text: „Nízkoemisnú zónu je možné na území obce vyhlásiť len v prípade, ak existuje v danom úseku obce alternatívna komunikácia rovnakej alebo vyššej triedy, po ktorej je možné uskutočniť prejazd“ 
Odôvodnenie 
Uvedené navrhujeme z dôvodu predchádzania situáciám, kedy môže byť vyhlásením nízkoemisnej zóny zamedzené zásobovanie alebo odbyt výrobkov a tým znemožnená činnosť podniku 	Z 	ČA 	na základe rozporového konania zo dňa 14.8. 2015 bola novela zákona doplnená o nové body, ktoré v § 2 písmeno r) vymedzuje pojem „nízkoemisná zóna“ a v § 33 písmeno m) splnomocňuje ministerstvo ustanoviť všeobecne záväzný predpis, ktorý bude definovať podmienky pre vymedzenie nízkoemisných zón podľa § 27 ods. 1 písmeno h).“ 
Ministerstvo sa zaviazlo prizvať do pracovnej skupiny pre tvorbu tohto všeobecne záväzného predpisu i záujmové združenie dopravcov. 
 	
AZZZ SR 	Vložiť ako Čl. II novelu zákona č. 39/2013 Z. z. 
Vložiť ako Čl. II novelu zákona č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov tak, že §3 ods. 3 písm. a) bod 1 sa doplní na konci bodu 1 o text.. „a rozhodnutí o ich užívaní“ 
a Čl. II návrhu zmeniť na Čl. III. 
Odôvodnenie 
Aktuálne SIŽP podľa §3 odsek 3 písm. a) bod 1 
zákona č. 39/2013 Z. z. koná vo veci „udelenie súhlasu na vydanie rozhodnutí o povolení stavieb veľkých zdrojov znečisťovania, stredných zdrojov znečisťovania a malých zdrojov znečisťovania ovzdušia vrátane ich zmien“ ale nie aj o „rozhodnutí o ich užívaní“. Tento udeľuje OÚ podľa § 17 ods. 1 písm. a) zákona č. 137/2010 Z.z. o ovzduší v znení neskorších predpisov; čiže v povoľovacom konaní konajú 2 povoľovacie orgány. 
Preto navrhujeme touto novelou zákona o ovzduší novelizovať aj §3 odsek 3 písm. a) bod 1 zákona č. 39/2013 Z. z. ( pripomienka už bola diskutovaná v rámci MPK novely zákona o IPKZ, kde zástupcovia ochrany ovzdušia podmienili zakomponovanie tohto súhlasu pre SIŽP v rámci integrovaného povoľovania aj doplnením zákona o ovzduší). 
Ak navrhovateľ bude považovať za potrebné, nech doplní nový bod aj o ustanovenie relevantného paragrafu v zákone o ovzduší. 
 	Z 	N 	na rozporovom konaní dňa 14.8. 2015 bolo vysvetlené, že rovnaká pripomienka nebola akceptovaná v rámci pripomienkového konania k novele zákona o IPKZ, ktorá je v súčasnosti predložená na rokovanie NR SR. Dôvodom je tá skutočnosť, že podľa navrhovaného znenia novely zákona o IPKZ kolaudácia stavieb nebude súčasťou integrovaného povoľovania a preto ani súhlasy orgánov ochrany ovzdušia k užívaniu stavieb nemôžu byť súčasťou integrovaného povoľovania. Súčasne je k danej pripomienke potrebné uviesť, že vydať súhlas na povolenie stavby a súhlas na jej kolaudáciu v jednom konaní, ktoré sa uskutočňuje pred realizáciou stavby nie je prakticky vôbec možné. Rovnako ako nemožno zlúčiť stavebné a kolaudačné konanie na stavbu, ktorá ešte nie je zrealizovaná. 
Zrušiť vydávanie súhlasov orgánov ochrany ovzdušia na užívanie stavieb je neakceptovateľné nakoľko ide o veľmi dôležité konanie, v ktorom sa musí preukázať či zrealizovaná stavba plní všetky určené a ustanovené podmienky prevádzkovania daného zdroja z hľadiska ochrany ovzdušia. Tieto podmienky formuluje orgán ochrany ovzdušia v rámci vyjadrenia v integrovanom povoľovaní a bolo by neprijateľné, aby tento orgán nemohol kontrolovať ich plnenie a vydať k tomu v súhlase svoje stanovisko. 
 	
ZMOS 	k materiálu ako celku 
Všeobecná pripomienka: 

ZMOS k návrhu zákona neuplatňuje žiadne pripomienky. Pozitívne hodnotíme návrh na doplnenie ustanovenia § 27 ods. 1, kde sa v písmene h) poskytuje obciam možnosť všeobecne záväzným nariadením vymedziť na svojom území alebo jeho časti nízkoemisné zóny s obmedzením prevádzky motorových vozidiel s nízkou emisnou triedou (novelizačný bod 11).  	O 	A 	 	
OAP SVL ÚV SR 	K čl. I bod 3 návrhu zákona: 
Do čl. I bod 3 návrhu zákona do § 8 ods. 7 sa transponuje čl. 6 ods. 5 smernice 2008/50/ES. Predmetný článok smernice v písmene b) ustanovuje, že každý členský štát zriadi aspoň jednu meraciu stanicu alebo môže po dohode s priľahlými členskými štátmi zriadiť jednu alebo niekoľko spoločných meracích staníc pokrývajúcich príslušné susediace zóny tak, aby sa dosiahlo potrebné priestorové rozlíšenie. Predkladateľ toto ustanovenie transponuje tak, že dohodu umožňuje uzavrieť medzi poverenou organizáciou a príslušnými organizáciami v susedných členských štátov. Domnievame sa, že predmetná transpozícia je obmedzujúca, keďže nie je zrejmé, ako predmetné ustanovenie transponovali susediace členské štáty a či takúto kompetenciu uzavrieť dohodu preniesli na príslušné organizácie, keďže smernica 2008/50/ES hovorí o dohode s členskými štátmi a nie s príslušnými organizáciami členských štátov. 
Žiadame preto ustanovenie § 8 ods. 7 návrhu zákona preformulovať v súlade s čl. 6 ods. 5 písm. b) smernice 2008/50/ES tak, aby takúto dohodu uskutočnili členské štáty. 
 	O 	ČA 	ustanovenie prepracované, pôvodné znenie zostalo nezmenené 	
OAP SVL ÚV SR 	K doložke zlučiteľnosti: 
1. V bode 3 písm. a) doložky zlučiteľnosti žiadame ako primárne právo Európskej únie, v ktorom je problematika návrhu zákona upravená, citovať konkrétne články Zmluvy o fungovaní Európskej únie. 	O 	A 	 	
OAP SVL ÚV SR 	K doložke zlučiteľnosti: 
2. Žiadame vyplniť bod 4 doložky zlučiteľnosti vo vzťahu k smernici 2008/50/ES, ktorá sa návrhom zákona transponuje.  	O 	A 	 	
OAP SVL ÚV SR 	K osobitnej časti dôvodovej správy: 
Žiadame predkladateľa, aby prepracoval osobitnú časť dôvodovej správy tak, aby odôvodnenia k jednotlivým bodom neobsahovali iba stručný opis, resp. prepis znenia z návrhu zákona. Táto požiadavka vyplýva z čl. 17 ods. 4 Legislatívnych pravidiel vlády SR, kde je ustanovené, že osobitná časť dôvodovej správy obsahuje odôvodnenie jednotlivých navrhovaných ustanovení – teda obsahuje vysvetlenie, prečo sú jednotlivé ustanovenia navrhované v takomto znení. Z toho istého článku Legislatívnych pravidiel vlády SR tiež vyplýva, že do odôvodnenia jednotlivých navrhovaných ustanovení sa nepreberá text týchto ustanovení, ani text a argumentácia už obsiahnutá vo všeobecnej časti dôvodovej správy. 
Žiadame prepracovať, uviesť do súladu s Legislatívnymi pravidlami vlády SR a v jednotlivých odôvodneniach žiadame uviesť konkrétne články smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe, z ktorých navrhovaná právna úprava vyplýva a ktoré sa do ustanovení transponujú. 
 	O 	A 	dôvodová správa prepracovaná 	
OAP SVL ÚV SR 	K tabuľke zhody so smernicou 2008/50/ES: 
V stĺpci 5 a 6 tabuľky zhody žiadame označiť ustanovenia návrhu zákona, ktoré transponujú smernicu 2008/50/ES alebo žiadame tabuľku zhody vypracovať iba k tým článkom smernice 2008/50/ES, ktoré sa návrhom zákona transponujú. Zároveň žiadame názov tabuľky zhody upraviť v súlade s prílohou č. 2 k Legislatívnym pravidlám vlády SR.  	O 	A 	tabuľka zhody vypracovaná len k článkom smernice, ktoré sa transponujú 	
MPRV SR 	k predkladacej správe, dôvodovej správe, k doložke zlučiteľnosti 
Odporúčame predkladateľovi, aby dôsledne dodržiaval zavedenú skratku "návrh zákona" v celom texte predkladacej správy a dôvodovej správy (v texte je používaný aj pojem "novela zákona"). 

Rovnako v týchto dokumentoch odporúčame aj zavedenie skratky pre slová "Európska komisia" vo forme "Komisia" a nepoužívať tak skratku "EK". 

V doložke zlučiteľnosti odporúčame uvedenie konkrétnych článkov Zmluvy o fungovaní Európskej únie (články 191 až 193), v bode 3 a). 
V bode 4 d) odporúčame uviesť ako právny predpis, v ktorom už je Smernica (ES) 2008/50 transponovaná, predpis "Zákon č. 137/2010 Z. z. o ovzduší v znení neskorších predpisov".  	O 	A 	 	
MPRV SR 	k vlastnému materiálu 
Odporúčame dať do súladu uvádzaciu vetu návrhu zákona v čl. I s bodom 27 prílohy č. 5 Legislatívnych pravidiel vlády SR. 	O 	A 	 	
ÚMS 	návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov 
Kvalita ovzdušia §5, bod. 5) cieľová hodnota jej znenie zmeniť na: 
„Cieľovou hodnotou je úroveň znečistenia ovzdušia určená s cieľom zabrániť, predchádzať alebo znížiť škodlivé účinky na zdravie ľudí alebo životné prostredie - ak je definovaná akceptuje sa hodnota Svetovej zdravotníckej organizácie (WHO), ktorá sa má dosiahnuť v danom čase, najneskôr však do 5 rokov od zistenia prekročenia tejto hodnoty.“ 	Z 	N 	Cieľová hodnota je stanovená požiadavkou smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe, ktorá je transponovaná v zákone o ovzduší. 	
ÚMS 	Návrhu zakona, ktorym sa meni a doplna zakon c. 137 r. 2010 Z. z. o ovzdusi v zneni neskorsich predpisov 
K informovaniu verejnosti §6, bod 4) požadujeme doplniť: 
Poverená organizácia..., doplniť „...alebo elektronickou formou, v ktorej je prehľadne sprístupnený aj archív všetkých údajov, vrátane denných priemerných hodnôt monitorovaných znečisťujúcich látok za posledné 2 roky. Znečistenie počas vybraného časového obdobia za posledné 2 roky má verejnosť možnosť v archíve kombinovať s meteo-klimatickými údajmi akými sú teplota, vlhkosť, smer a rýchlosť prúdenia vetra“ 	Z 	ČA 	Na webovom sídle SHMÚ má v súčasnosti verejnosť možnosť aktuálne kombinovať znečistenie ovzdušia s meteo-klimatickými údajmi. Na tejto stránke je sprístupnený aj archív údajov spracovaný v ročných hodnoteniach kvality ovzdušia, najnovšie spracované údaje sú za rok 2013. 	
ÚMS 	Navrhu zakona, ktorym sa meni a doplna zakon c. 137 r. 2010 Z. z. o ovzdusi v zneni neskorsich predpisov 
K programom, integrovaným programom a akčným plánom v rámci § 11 a §12 požadujeme doplniť na vhodné miesta v ich znení, napr. §11, bod 2.; : „...uplynula, program alebo integrovaný program určí merateľné, kontrolovateľné a časovo viazané opatrenia, ktoré budú viesť k zlepšeniu kvality ovzdušia v aglomerácii, zóne alebo oblasti minimálne na úroveň súčasných limitov WHO najneskôr do roku 2020“ nahradiť tak vágne súčasné znenie, kde sa píše o neurčitom a nekontrolovateľnom skrátení „čo najviac skrátilo“ obdobia prekračovania uvedených hodnôt. 	Z 	ČA 	V § 11 ods. 2 novela zákona stanovuje, že ,,program alebo integrovaný program určí merateľné, kontrolovateľné a časovo viazané opatrenia na to, aby sa obdobie, v ktorom sú uvedené hodnoty prekračované, čo najviac skrátilo“, tak ako to vyžaduje článok 23,ods.1 smernice´´. Smernica stanovuje tiež súčasné limitné hodnoty znečisťujúcich látok v ovzduší a pri jej tvorbe a novelizácii sú zohľadňované závery WHO. 	
ÚMS 	Navrhu zakona, ktorym sa meni a doplna zakon c. 137 r. 2010 Z. z. o ovzdusi v zneni neskorsich predpisov 
Záväznosť prijatých opatrení v programoch, integrovaných programoch a akčných plánoch povinne viazať aj pre účely územného plánovania. 	Z 	A 	V § 27 ods. 1 v písmene a) sa obci ukladá povinnosť podieľať sa na vypracovaní a realizácii programu a integrovaného programu a prijaté opatrenia zahŕňať do územného plánovania. 	
ÚMS 	Navrhu zakona, ktorym sa meni a doplna zakon c. 137 r. 2010 Z. z. o ovzdusi v zneni neskorsich predpisov 
Do § 13 Ozónový varovný systém požadujeme doplniť: 
- ďalšie znečisťujúce látky – predovšetkým PM10, PM2,5 a NOx; 
- právne viazať nastavenie hodnôt znečistenia ovzdušia pre smogové situácie limitmi WHO – svetovej zdravotníckej organizácie pre jednotlivé polutanty; 
- doplniť inštitút predpovede smogových situácií (hodnotenie rozptylových podmienok, miery znečistenia, predpokladaný vývoj počasia,...) 
 	Z 	ČA 	Varovný systém bol v roku 2013 doplnený o prachové častice PM10. Smogové varovné systémy pre PM2,5 a NOx nie sú súčasťou žiadneho európskeho právneho systému. V súčasnosti spolupracuje SHMÚ pri predpovediach výskytu situácií prekračovania limitných hodnôt v oblastiach riadenia kvality ovzdušia v rámci prijatých akčných plánov. Hodnoty zodpovedajúce smogovým situáciám pre prachové častice ani NOx na Slovensku nie sú zaznamenávané. 	
ÚMS 	Navrhu zakona, ktorym sa meni a doplna zakon c. 137 r. 2010 Z. z. o ovzdusi v zneni neskorsich predpisov 
Na úroveň obce § 27 definovať právomoc, kompetencie ale zároveň i povinnosť kontroly, regulácie a pokutovania, resp. prijatie iných účinných opatrení vo veci minimalizácie znečistenia ovzdušia z lokálnych kúrenísk, vrátane zdrojov znečistenia ovzdušia fyzických osôb 	Z 	ČA 	Obec má v § 30 zákona o ovzduší definovanú právomoc na kontrolu znečistenia ovzdušia z lokálnych kúrenísk, vrátane ďalších zdrojov znečistenia ovzdušia v zodpovednosti fyzických osôb v spolupráci so SIŽP. 	
ÚMS 	Navrhu zakona, ktorym sa meni a doplna zakon c. 137 r. 2010 Z. z. o ovzdusi v zneni neskorsich predpisov 
Medzi zoznam znečisťujúcich kontrolovaných a regulovateľných látok doplniť (napr. v príl. č.1) 13. „pachy“, ktoré požadujeme doplniť aj do výkonnej časti zákona s kompetenciou pre ich kontrolu, resp. reguláciu, pokutovanie obciam, príp. aj okresným úradom. Samozrejme je potrebné vydať metodické usmernenie pre vyhodnocovanie pachov ako aj rozdelenie jednotlivých zdrojov znečistenia ovzdušia pachmi. 	Z 	ČA 	na rozporovom konaní dňa 13.8. 2015 bolo vysvetlené, že v súčasnosti je regulovaná časť znečisťujúcich látok, ktoré patria medzi „pachové látky“ regulovaná a kontrolovaná prostredníctvom emisných limitov stanovených pre konkrétne technológie. Ministerstvo životného prostredia usmerní metodickým pokynom obce a okresné úrady pre riešenie podnetov občanov v prípade zistenia zdrojov „pachových“ znečisťujúcich látok. 	
RUZ 	1. Zásadná pripomienka k čl. I., vloženie nového novelizačného bodu 
RÚZ navrhuje do návrhu novely vložiť nový novelizačný bod v nasledovnom znení: 

„3. V §3, odsek 3, písmeno a) bod 1 sa na konci dopĺňajú slová „a rozhodnutí o ich užívaní“ 

Odôvodnenie: 
Nami navrhované riešenie bolo obsiahnuté aj v zákone č. 245/2003 Z.z. V prípade jeho akceptácie bude jediný povoľujúci orgán SIŽP. Aktuálne SIŽP podľa §3 odsek 3 písm. a) bod 1 zákona č. 39/2013 Z. z. koná vo veci „udelenie súhlasu na vydanie rozhodnutí o povolení stavieb veľkých zdrojov znečisťovania, stredných zdrojov znečisťovania a malých zdrojov znečisťovania ovzdušia vrátane ich zmien“ ale nie aj o rozhodnutí o ich užívanie, ktorý však udeľuje OÚ podľa § 17 ods. 1 písm. a) zákona č. 137/2010 Z.z. o ovzduší v znení neskorších predpisov. Podľa súčasného právneho stavu v povoľovacom konaní konajú 2 povoľovacie orgány. S cieľom zjednotiť konanie na jednom orgáne navrhujeme v tejto novele zákona o ovzduší novelizovať aj §3 odsek 3 písm. a) bod 1 zákona č. 39/2013 Z. z. 
 	Z 	N 	na rozporovom konaní dňa 14.8. 2015 bolo vysvetlené, že rovnaká pripomienka nebola akceptovaná v rámci pripomienkového konania k novele zákona o IPKZ, ktorá je v súčasnosti predložená na rokovanie NR SR. Dôvodom je tá skutočnosť, že podľa navrhovaného znenia novely zákona o IPKZ kolaudácia stavieb nebude súčasťou integrovaného povoľovania a preto ani súhlasy orgánov ochrany ovzdušia k užívaniu stavieb nemôžu byť súčasťou integrovaného povoľovania. Súčasne je k danej pripomienke potrebné uviesť, že vydať súhlas na povolenie stavby a súhlas na jej kolaudáciu v jednom konaní, ktoré sa uskutočňuje pred realizáciou stavby nie je prakticky vôbec možné. Rovnako ako nemožno zlúčiť stavebné a kolaudačné konanie na stavbu, ktorá ešte nie je zrealizovaná. 
Zrušiť vydávanie súhlasov orgánov ochrany ovzdušia na užívanie stavieb je neakceptovateľné nakoľko ide o veľmi dôležité konanie, v ktorom sa musí preukázať či zrealizovaná stavba plní všetky určené a ustanovené podmienky prevádzkovania daného zdroja z hľadiska ochrany ovzdušia. Tieto podmienky formuluje orgán ochrany ovzdušia v rámci vyjadrenia v integrovanom povoľovaní a bolo by neprijateľné, aby tento orgán nemohol kontrolovať ich plnenie a vydať k tomu v súhlase svoje stanovisko. 
 	
RUZ 	2. Pripomienka k čl. I. – vloženie nového novelizačného bodu 
RÚZ navrhuje do návrhu novely vložiť nový novelizačný bod, ktorým sa pozmení §15, odsek 10, písmeno r) zákona, ktorým sa vypustí povinnosť prevádzkovateľa oznamovať plánovaný termín vykonania oprávnenej technickej činnosti 

Odôvodnenie: 
Plánovaný termín vykonania oprávnenej technickej činnosti v súčasnosti oznamuje prevádzkovateľ aj oprávnená osoba. Navrhujeme povinnosť oznamovať plánovaný termín vykonania oprávnenej technickej činnosti ponechať len v povinnostiach oprávnenej osoby , tak ako je to uvedené v Prílohe č.3, bod 4 zákona č.137/2010 Z.z. v znení neskorších predpisov 

 	O 	N 	Ide o integrovanú súčasť systému monitorovania údajov o dodržaní emisných požiadaviek na prevádzku stacionárneho zdroja znečisťovania ovzdušia, ktoré sa zisťujú technickým meraním emisií. Oznámenie termínu „merania“ je pre kvalifikovaný výkon kontroly štátnej správy nevyhnutné. Podľa vyhlášky MŽP SR č. 411/2012 Z. z. „o monitorovaní emisií ...“ sa toto „notifikačné oznámenie“ uplatňuje aj na účel oznámenia zmien vybraných podmienok vykonania merania. Podľa zákona termín „merania“ možno oznámiť aj elektronickou poštou, čo v súčasnosti je minimálne technicky náročné a už úplne bežný spôsob oznámenia (vrátane možnosti systému e-governmentu). Túto povinnosť prevádzkovateľ môže administratívne minimalizovať a vecne splniť aj prostredníctvom ním vybratej oprávnenej osoby, ktorá vykoná dané „meranie“, ak to s ňou dohodne (zásada oprávnenej technickej činnosti č. 9 v prílohe č. 3 k zákonu). Uvedenú pripomienku preto nemožno akceptovať. 	
RUZ 	3. Zásadná pripomienka k čl. I., novelizačný bod číslo 11 
RÚZ navrhuje v uvedenom ustanovení za slová „emisnou triedou“ žiadame doplniť nasledovný text „; obec môže na základe žiadosti povoliť výnimku z obmedzenia premávky z dôvodu jeho zásadného významu pre podnikanie, kde by obmedzenie premávky mohlo výrazne obmedziť alebo znemožniť podnikanie; účinnosť VZN o vyhlásení nízkoemisnej zóny možno stanoviť najskôr 12 mesiacov odo dňa jej vyhlásenia“ 

Odôvodnenie: 
Ustanovenie navrhované MŽP SR dáva obci do ruky nástroj, ktorým môže ohroziť plynulé zásobovanie a odbyt výrobkov z prevádzok, do ktorých doprava ide iba cez územie obce. Vzhľadom na skutočnosť, že prepravu prevádzkuje často iný subjekt ako je výrobca samotný, prípadne odbyt výrobkov zabezpečuje samotný zákazník a tieto subjekty mávajú svoje sídlo mimo územia dotknutej obce, bude len veľmi obtiažne, aby sa tieto subjekty zúčastňovali na pripomienkovaní VZN. Rovnako je potrebné určiť prechodné obdobie pre prevádzkovateľov dopravy, ktoré je navrhované na 12 mesiacov. 
 	Z 	ČA 	na základe rozporového konania zo dňa 14.8. 2015 bola novela zákona doplnená o nové body, ktoré v § 2 písmeno r) vymedzuje pojem „nízkoemisná zóna“ a v § 33 písmeno m) splnomocňuje ministerstvo ustanoviť všeobecne záväzný predpis, ktorý bude definovať podmienky pre vymedzenie nízkoemisných zón podľa § 27 ods. 1 písmeno h).“ 
Ministerstvo sa zaviazlo prizvať do pracovnej skupiny pre tvorbu tohto všeobecne záväzného predpisu i záujmové združenie dopravcov. 
 	
RUZ 	4. Zásadná pripomienka k čl. I., novelizačný bod číslo 11 
RÚZ navrhuje v uvedenom ustanovení vložiť novú vetu „Návrh znenia všeobecne záväzného nariadenia bude pred jeho prijatím prerokované so záujmovým združením dopravcov.“ 

Odôvodnenie: 
Motorové vozidlá majú rôznu vekovú štruktúru ako aj prevádzkovú životnosť. Bez vyhranenia/definície pojmu „nízka emisná trieda“ a pri plánovaní nadobudnutia účinnosti tejto novely zákona vzniká na strane prepravcov veľká právna neistota o možnostiach prevádzkovania ich vozidiel. Je rozhodne potrebné na základe prieskumu technickej úrovne vozidiel zadefinovať aj prechodné obdobie napr. na obdobie do roku 2020 tak, aby sa dosiahol súlad ekologických a ekonomických požiadaviek na prevádzkovanie vozidiel dopravcov. 

 	Z 	ČA 	na základe rozporového konania zo dňa 14.8. 2015 bola novela zákona doplnená o nové body, ktoré v § 2 písmeno r) vymedzuje pojem „nízkoemisná zóna“ a v § 33 písmeno m) splnomocňuje ministerstvo ustanoviť všeobecne záväzný predpis, ktorý bude definovať podmienky pre vymedzenie nízkoemisných zón podľa § 27 ods. 1 písmeno h).“ 
Ministerstvo sa zaviazlo prizvať do pracovnej skupiny pre tvorbu tohto všeobecne záväzného predpisu i záujmové združenie dopravcov. 
 	
RUZ 	5. Zásadná pripomienka k čl. I., novelizačný bod číslo 11 
RÚZ navrhuje v uvedenom ustanovení slová „nízkou emisnou triedou“ nahradiť presne vymedzenou emisnou triedou, alebo odkazmi na predpisy, v ktorých sú tieto nízke emisné triedy definované 

Odôvodnenie: 
Slovné spojenie „nízka emisná trieda“ je relatívny pojem, preto je potrebné ho vyjadriť jednoznačne, aby nedochádzalo k rôznym výkladom a nedorozumeniam. Zrejme bude potrebné doplniť príslušné predpisy o stanovenie emisných tried pre vozidlá. 
 	Z 	ČA 	na základe rozporového konania zo dňa 14.8. 2015 bola novela zákona doplnená o nové body, ktoré v § 2 písmeno r) vymedzuje pojem „nízkoemisná zóna“ a v § 33 písmeno m) splnomocňuje ministerstvo ustanoviť všeobecne záväzný predpis, ktorý bude definovať podmienky pre vymedzenie nízkoemisných zón podľa § 27 ods. 1 písmeno h).“ 
Ministerstvo sa zaviazlo prizvať do pracovnej skupiny pre tvorbu tohto všeobecne záväzného predpisu i záujmové združenie dopravcov. 
 	
RUZ 	6. Zásadná pripomienka k čl. I., novelizačný bod číslo 11 
RÚZ navrhuje v uvedenom ustanovení doplniť nasledovný text: „Nízkoemisnú zónu je možné na území obce vyhlásiť len v prípade, ak existuje na území obce alternatívna komunikácia rovnakej alebo vyššej triedy, po ktorej je možné uskutočniť prejazd“ 

Odôvodnenie: 
Uvedené navrhujeme z dôvodu predchádzania situáciám, kedy môže byť vyhlásením nízkoemisnej zóny zamedzené zásobovanie alebo odbyt výrobkov a tým znemožnená činnosť podniku. 
 	Z 	ČA 	na základe rozporového konania zo dňa 14.8. 2015 bola novela zákona doplnená o nové body, ktoré v § 2 písmeno r) vymedzuje pojem „nízkoemisná zóna“ a v § 33 písmeno m) splnomocňuje ministerstvo ustanoviť všeobecne záväzný predpis, ktorý bude definovať podmienky pre vymedzenie nízkoemisných zón podľa § 27 ods. 1 písmeno h).“ 
Ministerstvo sa zaviazlo prizvať do pracovnej skupiny pre tvorbu tohto všeobecne záväzného predpisu i záujmové združenie dopravcov. 
 	
MO SR 	K Čl. I, úvodnej vete 
Úvodnú vetu návrhu zákona odporúčame upraviť v súlade s bodom 27 prílohy č. 5 k Legislatívnym pravidlám vlády Slovenskej republiky. 	O 	A 	 	
MO SR 	K Čl. I, bodom 4, 8 a 10 
V bodoch 4, 8 a 10 odporúčame vypustiť dvojbodky v súlade s bodom 29 prílohy č. 5 k Legislatívnym pravidlám vlády Slovenskej republiky. 	O 	A 	 	
MZVaEZ SR 	K Doložke zlučiteľnosti právneho predpisu s právom EÚ 
V bode 3 Problematika návrhu právneho predpisu odporúčame slovo "prostredia" nahradiť slovom "prostredie" a doplniť údaje o publikovaní citovanej smernice v Úradnom vestníku EÚ. 
V bode 4 Záväzky Slovenskej republiky vo vzťahu k Európskej únii odporúčame uviesť lehotu na prebratie smernice alebo lehotu na implementáciu nariadenia alebo rozhodnutia a informáciu o právnych predpisoch, v ktorých sú preberané smernice už prebraté spolu s uvedením rozsahu tohto prebratia. 
 	O 	A 	 	
MZVaEZ SR 	K bodu 4 
Za slovom "slovo" odporúčame vypustiť dvojbodku a za slová "tieto slová" odporúčame vložiť dvojbodku. 
 	O 	A 	 	
MZVaEZ SR 	K bodu 8 
Za slovom "slová" odporúčame vypustiť dvojbodku. Pripomienka platí aj pre bod 10.  	O 	A 	 	
MH SR 	Doložka vplyvov a predkladacia správa 
Odporúčame v Doložke vplyvov a predkladacej správe upraviť vetu "Predkladaný návrh zákona nepredpokladá negatívne dopady na rozpočet verejnej správy, životné prostredie, podnikateľské prostredie ani na sociálne vplyvy ani na informatizáciu spoločnosti" nasledovne: "Predkladaný návrh zákona nepredpokladá žiadne vplyvy na rozpočet verejnej správy, podnikateľské prostredie, informatizáciu spoločnosti a nepredpokladá sociálne vplyvy. Predpokladá pozitívne vplyvy na životné prostredie." 

Predkladateľom uvádzané tvrdenie nie je komplexné, keďže doložka má vyznačené pozitívne vplyvy na životné prostredie.  	O 	A 	 	
MPSVR SR 	K úvodnej vete čl. I 
Odporúčame upraviť úvodnú vetu čl. I uvedením skrátených citácií predchádzajúcich noviel právneho predpisu. 
Odôvodnenie: Pripomienka legislatívno – technická. 
 	O 	A 	 	
MPSVR SR 	K predkladacej správe, všeobecnej časti dôvodovej správy a doložke vybraných vplyvov 
Odporúčame znenie piateho odseku v predkladacej správe, piateho odseku vo všeobecnej časti dôvodovej správy a text v Poznámkach v bode A.3 v doložke vybraných vplyvov, ktorý sa týka vplyvov návrhu, zosúladiť s doložkou vybraných vplyvov v bode A.2.; odporúčame vetu „Predkladaný návrh zákona nepredpokladá negatívne dopady na rozpočet verejnej správy, životné prostredie, podnikateľské prostredie ani na sociálne vplyvy ani na informatizáciu spoločnosti.“ nahradiť vetou „Predkladaný návrh zákona nepredpokladá vplyvy na rozpočet verejnej správy, podnikateľské prostredie, nepredpokladá sociálne vplyvy, ani vplyvy na informatizáciu spoločnosti. Návrh bude mať pozitívny vplyv na životné prostredie.“. 
Odôvodnenie: Potreba úpravy vyplýva z Aktualizovanej jednotnej metodiky na posudzovanie vybraných vplyvov. 
 	O 	A 	 	
MF SR 	Všeobecne 
Beriem na vedomie, že návrh nebude mať vplyv na rozpočet verejnej správy, ani na informatizáciu spoločnosti.  	O 	A 	 	
MF SR 	Všeobecne 
Návrh je potrebné zosúladiť s čl. 6 Legislatívnych pravidiel vlády SR (ďalej len „LPV“) (napr. v čl. I bode 3 prvej vete slová „vo vhodných prípadoch“ nahradiť inými vhodnými slovami, bode 4 definovať pojem „primeraných opatrení“) a s prílohou č. 5 LPV [napr. v čl. I bode 2 za znením písmena c) bodku nahradiť čiarkou, v bode 4 za slovom „slovo“ vypustiť dvojbodku a za slovo „slová“ vložiť dvojbodku, v bodoch 8 a 10 za slovom „slová“ vypustiť dvojbodku].  	O 	ČA 	leg. tech. pripomienky zapracované 	
MDVaRR SR 	K Čl. I, úvodná veta 
Úvodnú vetu Čl. I odporúčame formulovať takto: „Zákon č. 137/2010 Z. z. o ovzduší v znení zákona č. 318/2012 Z. z. a zákona č. 180/2013 Z. z. sa mení a dopĺňa takto:“. 
 	O 	A 	 	
MDVaRR SR 	K Čl. I, bod 2 
V Čl. I bode 2 odporúčame bodku na konci písmena c) nahradiť čiarkou. 	O 	A 	 	
MDVaRR SR 	K Čl. I, bod 3 
V Čl. I bode 3 odporúčame slovo „vyhodno-covanie“ nahradiť slovom „vyhodnocovanie“. 	O 	A 	 	
MDVaRR SR 	K Čl. I, bod 4 
V Čl. I bode 4 odporúčame vypustiť dvojbodku za slovami „za slovo“ a za slová „tieto slová“ odporúčame vložiť dvojbodku. 	O 	A 	 	
MDVaRR SR 	K Čl. I, bod 8 
V Čl. I bode 8 odporúčame vypustiť dvojbodku za slovami „za slová“. 	O 	A 	 	
MDVaRR SR 	K Čl. I, bod 10 
V Čl. I bode 10 odporúčame vypustiť dvojbodku za slovami „za slová“ a za slovami „vkladajú slová“. 	O 	A 	 	
MŠVVaŠ SR 	K čl. I, úvodná veta 
Úvodnú vetu navrhujeme upraviť v súlade s Legislatívnymi pravidlami vlády SR tak, aby obsahovala len skrátenú citáciu uvedených zákonov. 	O 	A 	 	
MŠVVaŠ SR 	K čl. I body 1 a 2 
Odporúčame vypustiť z navrhovaných znení § 1 ods. 1 písm. a) a b) slovo "okolitého". 
Odôvodnenie: 
1. Skutočnosť, že ovzdušie je na účely zákona č. 137/52010 Z. z. v znení neskorších predpisov definované až v § 2 písm. a) ako základný pojem, nebráni tomu, aby sa slovo "ovzdušie" použilo už v predchádzajúcich ustanoveniach. 
2. Atribút "okolité" , ktorým sa ovzdušie na účely zákona č. 137/52010 Z. z. v znení neskorších predpisov definuje, nie je totiž jedinou vlastnosťou uvedenou v legálnej definícii. Slovné spojenie "okolité ovzdušie" je tak v oboch ustanoveniach nepresné pomenovanie. 
3. Pojem "okolité ovzdušie", ktorý ako pojem uvádza aj smernica, by mohol byť v uvedených ustanoveniach použitý, ak by sa v celom zákone používal namiesto súčasného (vžitého) pojmu "ovzdušie". 	O 	A 	 	
MŠVVaŠ SR 	K čl. I bod 4 
V § 10 ods. 2 odporúčame namiesto slov "a vysokou úrovňou ochrany životného prostredia a zdravia ľudí" pripojiť slová "a požiadavkou vysokej úrovne ochrany životného prostredia a zdravia ľudí". 
Odôvodnenie: 
Neuvedením odkazu na právny akt EÚ alebo použitím vyššie uvedeného pomenovania v predloženom znení vzniká riziko, že nebude vnímaný ako právny pojem, pretože je známy skôr odbornej verejnosti. 	O 	A 	 	
MŠVVaŠ SR 	K všeobecnej časti dôvodovej správy 
Vo všeobecnej časti dôvodovej správy v druhom odseku odporúčame slová "2012 zákonom" nahradiť slovami "2008 zákonom č.", pretože v predmetná smernica sa v transpozičnej prílohe uvádza už od vyhlásenia zákona č. 137/2010 Z. z.  	O 	A 	 	
MŠVVaŠ SR 	K doložke vybraných vplyvov 
V doložke vybraných vplyvov sa deklaruje pozitívny vplyv na životné prostredie, súčasťou predloženého materiálu však nie je analýza vplyvov na životné prostredie podľa platnej jednotnej metodiky, ktorú navrhujeme dopracovať alebo v doložke pozitívny vplyv neuvádzať. 	O 	A 	 	
MK SR 	K vlastnému materiálu - Čl. I (úvodná veta) 
V úvodnej vete sa uvádza úplný názov pôvodného právneho predpisu, ktorý sa novelizuje a ak bol právny predpis už predtým novelizovaný, k pôvodnému názvu sa pripájajú slová „v znení“ a uvádza sa len skrátená citácia predchádzajúcej novely právneho predpisu (skrátené citácie všetkých predchádzajúcich noviel). 
Odôvodnenie: Bod 27 Prílohy č. 5 k LPV SR. 	O 	A 	 	
MK SR 	K vlastnému materiálu - Čl. I bod 4 
Za slová "tieto slová" vložiť dvojbodku. 
Odôvodnenie: Príloha č. 5 k LPV SR. 	O 	A 	 	
MV SR 	V čl. I úvodnú vetu 
V čl. I úvodnú vetu upraviť v súlade s bodom 27 legislatívno-technických pokynov. 	O 	A 	 	
MV SR 	V čl. I bode 3 § 8 ods. 7 
V čl. I bode 3 § 8 ods. 7 odporúčame znenie prvej vety preformulovať v zmysle stanovenia konkrétnych prípadov kedy poverená organizácia koordinuje monitorovanie ovzdušia a obdobne v druhej vete skonkretizovať potrebné priestorové rozlíšenie, pretože uvedenou formuláciou bude dochádzať v aplikačnej praxi k rozdielnemu výkladu ustanovenia zákona. 	O 	N 	ide o presnú transpozíciu smernice 	
MV SR 	V čl. I bode 4 § 10 ods. 2 
V čl. I bode 4 § 10 ods. 2 slová „prostredníctvom primeraných opatrení“ nahradiť konkrétnymi opatreniami z hľadiska aplikácie ustanovenia v praxi. Zároveň za slová „tieto slová“ vložiť dvojbodku.  	O 	ČA 	preformulované 	
MV SR 	V čl. I. bode 11 § 27 ods. 1 
V čl. I. bode 11 § 27 ods. 1 vypustiť slová „s obmedzením prevádzky motorových vozidiel s nízkou emisnou triedou“, pretože navrhovaným znením v zákone by sa dala kompetencia obciam, a to obmedziť jazdu vozidiel v rámci územia obce aj na cestách, pre ktoré nie sú v zmysle zákona č. 135/1961 Zb. o pozemných komunikáciách (cestný zákon) v znení neskorších predpisov, cestným správnym orgánom, a tým by nastal nesúlad s cestným zákonom. Obmedzenie vjazdu do takejto zóny je potrebné vyznačiť dopravnými značkami v zmysle vyhlášky Ministerstva vnútra Slovenskej republiky č. 9/2009 Z.z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, pričom je potrebné do vyhlášky doplniť dopravné značky, ktoré by zákaz do nízkoemisnej zóny zakazovali, resp. vjazd upravovali. Obec by určila všeobecne záväzným nariadením obce nízkoemisné zóny a obmedzenie premávky motorových vozidiel by prešlo štandardným postupom, teda určením použitia dopravných značiek a dopravných zariadení v zmysle cestného zákona. 

O pripomienke žiadame uskutočniť osobitné rokovanie za účasti zástupcov obidvoch rezortov v prípade jej neakceptovania v plnom rozsahu. 
 	O 	A 	vypustené a text upravený 	
SZVT 	k bodu č. 11 
Bod 11 znie nasledovne: V § 27 ods. 1 sa za písmeno g) vkladajú nové písmená h) a i), ktoré znejú: 

„h) môže všeobecne záväzným nariadením vymedziť na svojom území alebo jeho časti nízkoemisné zóny s obmedzením prevádzky motorových vozidiel s inou ako nízkou emisnou triedou, 
i) môže všeobecne záväzným nariadením vymedziť na svojom území alebo jeho časti zóny s obmedzením alebo vylúčením spaľovacích zariadení, ktoré majú povahu malých a stredných stacionárnych zdrojov,“. 

Doterajšie písmená h) a i) sa označujú ako písmená j) a k). 

Odôvodnenie: 
Rovnako, ako by obec mala mať oprávnenie všeobecne záväzným nariadením obmedziť na svojom území prevádzku mobilných zdrojov, mala by disponovať aj takýmto oprávnením vo vzťahu k malým a stredným stacionárnym zdrojom, minimálne pokiaľ ide o spaľovacie zariadenia. Tým sa obci umožní účinne regulovať výstavbu predovšetkým lokálnych zdrojov vykurovania ako napríklad plynových kotolní v bytových domoch. Rozšírenie trendu výstavby takýchto zdrojov znečisťovania môže mať totiž výrazne negatívny dopad na kvalitu ovzdušia v konkrétnej obci. 
 	Z 	A 	 	
Verejnosť 	Vložiť ako ďalší článok 
Do návrhu zákona vložiť ďalší článok v nasledovnom znení: 

Zákon č. 201/2009 Z. z. o štátnej hydrologickej službe a štátnej meteorologickej službe v znení zákona č. 39/2013 Z. z. sa mení a dopĺňa takto: 
1. V § 5 odsek 2 písm. j) sa na konci bodka nahrádza čiarkou a odsek 2 sa dopĺňa písmenom k), ktoré vrátane poznámky pod čiarou znie: „k) správu Národného emisného informačného systému. 5a)“. 
Poznámka pod čiarou k odkazu 5a znie: 
„5a) § 23 písm. h) zákona č. 137/2010 Z. z. o ovzduší v znení zákona č. 318/2012 Z. z. a zákona č. 180/2013 Z. z.“ 

Odôvodnenie: 
Správou centrálnej databázy Národného emisného informačného systému bol poverený SHMÚ vo vyhláške 357/2010 Z.z., ktorá bola zrušená vyhláškou č. 231/2013 Z.z., avšak spomínané poverenie nebolo možné do nej zahrnúť. Navrhovaná zmena zákona č. 201/2009 Z. z. nahrádza toto chýbajúce ustanovenie. 	O 	N 	pripomienka bude riešená iným spôsobom - poverovacou listinou